भारत ने वेस्टइंडीज को हैदराबाद टेस्ट में 10 विकेट से हराकर दो मैचों की सीरीज पर 2-0 से कब्ज़ा कर लिया। वेस्टइंडीज की पहली पारी के 311 के जवाब में भारत ने 367 रन बनाकर 56 रनों की बढ़त हासिल की। दूसरी पारी में वेस्टइंडीज सिर्फ 127 रन बनाकर ऑल आउट हो गई और भारत ने 72 रनों के लक्ष्य को बिना विकेट खोये हासिल कर लिया। उमेश यादव को मैच में 10 विकेट लेने के लिए मैन ऑफ़ द मैच और पृथ्वी शॉ को सीरीज में 239 रन बनाने के लिए मैन ऑफ़ द सीरीज चुना गया।